OpenLLM-France/wikimedia huggingface dataset:
# Drag

Drag és una pel·lícula pre-codi produïda per la First National Pictures dirigida per Frank Lloyd, per la que va ser nominada a l'Oscar a la millor direcció, i protagonitzada per Richard Barthelmess i Lucien Littlefield. Basada en la novel·la “Drag: A Comedy” (1925) de William Dudley Pelley adaptada per Bradley King, la pel·lícula es va estrenar, en dues versions, una sonora i una altra de muda, el 20 de juny de 1929.

## Argument

El jove David Carroll es fa càrrec de la publicació d'un diari local de Vermont. Encara que se sent atret per Dot, la noia més sofisticada de la ciutat, es casa amb Allie Parker, filla de la parella que regenta la pensió on viu. Inseparable dels seus pares, Allie es queda a casa quan David va a Nova York per vendre un musical que ha escrit. Allà, Dot, ara una dissenyadora de moda d'èxit, utilitza la seva influència per aconseguir que es produeixi l'obra de David. David i Dot s'enamoren, però ella marxa a París quan David li explica que es mantindrà fidel a Allie. David demana a Allie que vingui a Nova York però quan ella s'hi presenta amb tota la seva família, decideix seguir Dot a París.

## Repartiment

* Richard Barthelmess (David Carroll)
* Lucien Littlefield (Pa Parker)
* Kathrin Clare Ward (Ma Parker)
* Alice Day (Allie Parker)
* Tom Dugan (Charlie Parker)
* Lila Lee (Dot)
* Margaret Fielding (Clara)

## Referències

* ↑ «The 2nd Academy Awards | 1930» (en anglès). Academy of Motion Picture Arts and Sciences. [Consulta: 14 març 2022].
* 1 2 «“Drag”». The Film Daily, 30-06-1929, pàg. 13.
* ↑ Goble, Alan. The Complete Index to Literary Sources in Film (en anglès). Walter de Gruyter, 2011-09-08, p. 743. ISBN 978-3-11-095194-3.
* ↑ Institute, American Film. The American Film Institute Catalog of Motion Pictures Produced in the United States (en anglès). University of California Press, 1997, p. 201. ISBN 978-0-520-20969-5.

## Enllaços externs

* Drag al catàleg de l'American Film Institute
# Escut del Gabon

L’escut del Gabon fou dissenyat per l'heraldista i vexil·lòleg suís Louis Mühlemann, un dels membres fundadors de la Federació Internacional d'Associacions vexil·lològiques (FIAV), que va dissenyar també l'escut de la República del Congo. Va ser adoptat oficialment el 15 de juliol de 1963.
És un escut d’or amb un veler aparellat de sable on voleia la bandera estatal (tercejada en faixa de sinople, d'or i d’atzur), navegant damunt una mar en forma de peu ondat d'atzur; el cap és de sinople, carregat de tres besants d'or.
Els esmalts representen la selva equatorial (sinople), el sol (or) i l'oceà (atzur). Els besants d'or mostren la riquesa mineral del país. El vaixell simbolitza el Gabon partint en direcció a un futur millor.
Com a suport de l'escut hi ha dues panteres de sable armades d'or i lampassades de gules, una a cada banda, que simbolitzen la vigilància i el valor del president, que protegeix la nació. Darrere l'escut hi ha acoblat un okoumé arrencat d'or i fullat de sinople. Aquest arbre (Aucoumea klaineana) simbolitza el comerç de la fusta.
Sota l'escut, una cinta d'atzur amb lletres majúscules d'or mostra el lema nacional en francès: UNION, TRAVAIL, JUSTICE ('Unió, treball, justícia'). Sota la capçada de l'arbre, damunt el cap de l'escut, una cinta d'argent amb lletres majúscules de sable presenta una sentència en llatí: UNITI PROGREDIEMUR ('Units progressarem').

## Vegeu també

* Bandera del Gabon

## Enllaços externs

* Heraldry of the World – Escut nacional del Gabon (anglès)
* Hubert Herald – Història de l'escut del Gabon (anglès)
# Plenilunio

«Plenilunio» té aquests significats:
* Plenilunio (àlbum), àlbum de Luar na Lubre del 1997
* Plenilunio (novel·la), novel·la d'Antonio Muñoz Molina publicada el 1997
* Plenilunio (pel·lícula de 2000), pel·lícula espanyola d'Imanol Uribe, basada en la novel·la de Muñoz Molina
* Plenilunio (pel·lícula de 1993), pel·lícula uruguaia de Ricardo Islas publicada el 1993
# Dreisesselberg

El Dreisesselberg és una muntanya que culmina a 1.664 metres sobre el nivell del mar al massís dels Alps de Berchtesgaden, a la serralada de Latten. El seu nom prové d’un antic trifini (com el Dreisesselberg del bosc de Baviera) entre el comtat de Plain (principat arxiepiscopal de Salzburg), Reichenhall (Baviera) i el Prebostat de Berchtesgaden (immediatesa imperial fins al 1803). La muntanya és una destinació popular per fer senderisme i s'hi pot accedir a través de diferents llocs (per exemple, des de Winkl, prop de Bischofswiesen). Una altra manera és arribar a la propera Karkopf. Al sud-est del cim, a uns 1.300 sobre el nivell del mar, hi ha la Steinerne Agnes.

## Bibliografia

* Bernhard Kühnhauser, Alpenvereinsführer Berchtesgadener Alpen mit Hochkönig, Bergverlag Rother, Múnic 2011 ISBN 9783763311279
# Museu de Manitoba

El Museu de Manitoba (en anglès: Manitoba Museum, anteriorment dit Manitoba Museum of Man and Nature) és el museu més gran de Winnipeg, Manitoba, Canadà. Aquest museu va ser dissenyat per Herbert Henry Gatenby Moody de Moody and Moore el 1965. Està centrat en l'home i la natura. Té un planetari i una sala Galeria de la Ciència.

## Col·leccions

Va ser el primer museu canadenc en recrear la vida submarina del mar que hi havia fa 450 milions d'anys durant el període Ordovicià a la Badia de Hudson. A Manitoba hi havia trilobites gegants.
Les galeries interpretatives són: Història de la Terra, Bosc boreal àrtic i subàrtic, Nonsuch, Hudson's Bay Company, boscos en parc de pollancres (Aspen parkland), praderies i zones urbanes.
També reflecteix la història i el medi ambient de la província de Manitoba des dels ambients àrtics del seu nord fins a les praderies del sud de la província. En particular el museu és conegut per recrear un carrer de Winnipeg a la dècada de 1920.
Conserva un bot Halkett fet al segle xix amb recobriment de cautxú natural.
Té una reconstrucció del vaixell Nonsuch, el qual en un viatge de l'any 1668 va portar a la fundació de la Hudson's Bay Company.

## Imatges

* Planetari del Manitoba Museum
* Projector optomecànic Zeiss Mark 5

## Referències

* ↑ «Còpia arxivada». Arxivat de l'original el de maig 14, 2012. [Consulta: de febrer 10, 2022].

## Enllaços externs

* The Manitoba Museum
# Serramazzoni

Serramazzoni ( Serramazzonese : La Sèra ) és un comune (murytdfyhtyh
# Poldark

«Poldark» té aquests significats:
* Poldark (novel·la), sèrie de novel·les històriques de Winston Graham, publicades de 1945 a 1953 i continuades de 1973 a 2002
* Poldark (sèrie de 1975), sèrie de televisió de la BBC de 1975
* Poldark (sèrie de 2015), sèrie de televisió de la BBC de 2015
* Poldark Mine, atracció turística vora la ciutat de Helston a Cornualla.
# Iban Zaldua González

Iban Zaldua González (Sant Sebastià, Guipúscoa, 18 de febrer de 1966) és un escriptor basc que ha treballat sobretot en l'àmbit del conte; també ha publicat novel·les i assajos. Escriu tant en basc com en castellà. Actualment viu a Vitòria, on exerceix com a professor d'història econòmica.

## Obra
### Llibres de relats

* Veinte cuentos cortitos (Diputación de Guipúzcoa, 1989)
* Ipuin euskaldunak (en col·laboració amb Gerardo Markuleta, Erein, 1999)
* Gezurrak, gezurrak, gezurrak (Erein, 2000)
* Traizioak (Erein, 2001)
* La isla de los antropólogos y otros relatos (Lengua de Trapo, 2002)
* Itzalak (Erein, 2004)
* Etorkizuna (Premi Euskadi de Literatura 2006, Alberdania, 2005)
* Ipuinak. Antologia bat (Erein, 2010)
* Biodiskografiak (Erein, 2011)
* Idazten ari dela idazten duen idazlea (Elkar, 2012) [«El traductor de Kafka», en català]
* Inon ez, inoiz ez (Elkar, 2014) [ed. cat.: Enlloc, mai, Godall Edicions, 2015]
* Como si todo hubiera pasado (compilació de contes escrits entre 1999 i 2018, Galaxia Gutemberg, 2018)

### Novel·les

* Si Sabino viviría (Lengua de Trapo, 2005)
* Euskaldun guztion aberria (Alberdania, 2008)

### Assaig

* Obabatiko tranbia. Zenbait gogoeta euskal literaturaz. 1989-2001 (Alberdania, 2002)
* Animalia disekatuak: Libeloak, panfletoak eta beste zenbait taxidermia-lan (Utriusque Vasconiae, 2005)
* Ese idioma raro y poderoso. Once decisiones cruciales que un escritor vasco está obligado a tomar (Lengua de Trapo, 2012), Premi Euskadi 2013

### Literatura infantil i juvenil

* Kea ur gainean (Elkar, 2002)
* Ile luzeen kondaira (Pamiela, 2003)

### Còmic

* Azken garaipena (amb el dibuixant Julen Ribas, Xabiroi, 2011), Premi Euskadi 2012

## Referències

* ↑ «ZALDUA, Iban». Portal Literatura Basca. Arxivat de l'original el 2021-01-13. [Consulta: 24 juny 2019].
* ↑ «Porvenir. IBAN ZALDUA», 05-03-2016. Arxivat de l'original el 2016-03-05. [Consulta: 24 juny 2019].
* ↑ «El traductor de Kafka». Paper de vidre, 07-10-2014. [Consulta: 24 juny 2019].
* ↑ «Enlloc, mai». Godall Edicions. [Consulta: 24 juny 2019].
* ↑ «Estamos mejor porque no hay muertos pero hemos entrado en una fase que no sabemos cómo es». El Salto, 15-11-2018. [Consulta: 24 juny 2019].
# The Magic Flame

The Magic Flame és una pel·lícula muda de la Samuel Goldwyn Productions dirigida per Henry King i protagonitzada per Ronald Colman i Vilma Bánky. Basada en la novel·la König Harlekin de Rudolph Lothar amb guió de June Mathis i Bess Meredyth, es va estrenar el setembre de 1927. Pel seu treball en aquesta pel·lícula, a “The Devil Dancer” i a “Sadie Thompson”, George Barnes va ser nominat a l'Oscar a la millor fotografia en la primera edició dels Premis Oscar. Es considera una pel·lícula perduda.

## Argument

Bianca, l'estrella acròbata del circ de Baretti, estima Tito, el pallasso. Malauradament ha de patir els intents de seducció de l'atractiu príncep hereu d'Il·líria, que es fa passar pel comte Cassati. El príncep també persegueix la dona d'un veí i mata el seu marit quan aquest els descobreix junts. Enfadat pels rebuigs de Bianca, el príncep la atrau al seu palau amb una carta falsificada, però ella s’escapa per la finestra gràcies a la seva habilitat gimnàstica. Tito acudeix en la seva ajuda i lluitant amb el príncep el llança des de la finestra al mar. Donat que Tito té una semblança sorprenent amb el príncep, el pallasso assumeix la seva identitat per tal d’eludir ser processat. Creient que Tito ha estat assassinat pel príncep, Bianca abandona el circ per buscar venjança. Durant la coronació, ella està a punt d'assassinar el fals príncep quan aquest revela la seva identitat, i junts escapen al circ.

## Repartiment

* Ronald Colman (Tito / Comte Cassati)
* Vilma Bánky (Bianca)
* Agostino Borgato (Loyal, director del circ)
* Gustav von Seyffertitz (el canceller)
* Harvey Clark (l’ajudant)
* Shirley Palmer (l’esposa)
* Cosmo Kyrle Bellew (el marit)
* George Davis (treballador de manteniment)
* André Cheron (manager)
* Vadim Uraneff (el visitant)
* Meurnier-Surcouf (empassador d’espases)
* Raoul Paoli (el forçut)
* William Bakewell
* David Mir
* Lucille Ballart
* Austen Jewell

## Referències

* ↑ Montalbán, José L. Martínez. La novela semanal cinematográfica (en castellà). Editorial CSIC - CSIC Press, 2002, p. 274-275. ISBN 978-84-00-08060-0.
* ↑ Schildgen, Rachel A. More Than a Dream: Rediscovering the Life and Films of Vilma Banky (en anglès). 1921 PVG Publishing, 2010-08-26, p. 286. ISBN 978-0-9827709-2-4.
* ↑ «The Magic Flame» (en anglès). American FIlm Institute AFI|Catalog. [Consulta: 18 febrer 2024].
* ↑ «The 1st Academy Awards | 1929» (en anglès). Academy of Motion Picture Arts and Sciences. [Consulta: 18 febrer 2024].
* ↑ «The Magic Flame» (en anglès). Silent Era : Progressive Silent Film List. [Consulta: 18 febrer 2024].
# Procurador

«Procurador» té aquests significats:
* Procurador dels tribunals, juristes que actuen als tribunals
* Procurador (administració), a Tortosa durant l'Antic Règim era magistrat que detenia les facultats rectores i executives, equivalent al jurat, cònsol, conseller o paer d'altres poblacions catalanes
* Procurador general, representava el rei de la Corona d'Aragó en relació amb tots els aspectes
* Procurador (català) o procurator (llatí), encarregat dels negocis d'un altre a l'antiga Roma
* Procurador en Corts, a les Corts de Castella eren els representants dels municipis, durant el franquisme el terme era usat per a denominar els representants a les Corts Espanyoles
* Procurador (personer), delegat civil per un capítol o altra entitat religiosa carregat dels assumptes militars que el capítol no podia complir
# Drop-out

El drop-out és una breu pèrdua de RF (o pèrdua de senyal) causada per un defecte dels mitjans, com un arrap en la superfície del mitjà, una mica d'òxid solt o un altre contaminant ambiental atrapat als caps de vídeo, o qualsevol altre incident que produeixi una pèrdua de senyal. En altres paraules, és una pèrdua de senyal causada per una obstrucció de cap de cinta, un defecte en la cinta, brossa, o una altra característica que causa un augment de l'espaiat de cap a la cinta, tot i que també pot ser causat per un material magnètic que falta.
Un drop-out es mostra com a línies blanques i/o negres d'informació que falta en la imatge, encara que també es pot notar quan es produeix una compensació en els circuits de retard de línia VTR.
Quan hi ha diversos drop-out per fotograma, el monitor de televisió apareixerà nevat (o snowy). La freqüent aparició de drop-out en la reproducció és una indicació que la cinta està contaminada amb runes o que la carpeta de la cinta s'està deteriorant.

## Compensador drop-out

Un compensador drop-out és un dispositiu d'ocultació d'errors que s'empra en el vídeo analògic per a ocultar drop-outs de senyal RF en la reproducció de cinta de vídeo causades per imperfeccions o danys en el recobriment magnètic de la cinta com per exemple, errors produïts per defectes, brutícia o desgast en els mitjans de gravació magnètics.
Un cop detectats, aquests fragments erronis són substituïts per senyals "no corruptes" de zones espacials o temporals adjacents de la imatge de la televisió.

## Referències

* ↑ «Video Dropout | AVAA». [Consulta: 21 novembre 2022].
* ↑ «Simple drop-out compensator for video tape recorders» (en anglès). [Consulta: 21 novembre 2022].
# The Prisoner of Zenda (pel·lícula de 1922)

The Prisoner of Zenda és una pel·lícula muda de la Metro dirigida per Rex Ingram i protagonitzada per Lewis Stone i Alice Terry. Basada en la novel·la homònima d’Anthony Hope, es va estrenar el 31 de juliol de 1922.

## Argument

L'anglès Rudolf Rassendyll decideix visitar el seu parent llunyà, el rei Rudolf V de Ruritania per assistir a la seva coronació. En el tren coneix Antoinette, l’amant del germà del rei, el Gran Duc "Black" Michael. Arribat a Ruritania es creua amb el capità Fritz von Tarlenheim que descobreix que ell i el rei són idèntics. En comentar-ho al rei és convidat a sopar amb ell el dia abans de la coronació. Durant el sopar, el rei és drogat per un còmplice del seu germà que està preparant un cop d'estat i vol aconseguir que s’aplaci la coronació. Els plans de Michael però es veuen frustrats quan Rudolph de Rassendyll accepta suplantar al rei durant la coronació.
Michael, descobrint l'engany, segresta el veritable rei i el manté captiu al castell de Zenda. Rassendyll es veu obligat a continuar amb la suplantació. En els dies següents, Rasssendyll coneix la princesa Flavia, la teòrica promesa del rei, i els dos s'enamoren. Mentrestant, Rupert de Hentzau, el sequaç del gran duc que va drogar el rei, intenta apartar Antoinette del seu senyor dient-li que Michael es casarà amb Flavia un cop aconsegueixin alliberar-se de Rudolf. Tanmateix, això té un efecte no desitjat: Antionette revela al capità Fritz von Tarlenheim els plans de Michael i on tenen amagat al rei. Rassendyll ajuda a rescatar el rei i renuncia a l'amor de la princesa Flavia, per tornar a Anglaterra..

## Repartiment

* Lewis Stone (Rudolf Rassendyll/Rei Rudolf V)
* Alice Terry (princesa Flavia)
* Stuart Holmes (Gran Duc Michael)
* Ramon Novarro (Rupert de Hentzau)
* Barbara La Marr (Antoinette de Mauban)
* Malcolm McGregor (capità Fritz von Tarlenheim)
* Snitz Edwards (Josef)
* Edward Connelly (mariscal von Strakencz)
* Robert Edeson (coronel Sapt)
* Lois Lee (comtessa Helga, dama de companyia de Flavia)
* John George (nan assassí)
* Fairfax Burger (Bersonin)
* S.E. Jennings (De Gautet)
* Ted Billings (passatger del tren)
* Lon Poff (arquebisbe)

## Referències

* ↑ Snyder, Sherri. Barbara La Marr: The Girl Who Was Too Beautiful for Hollywood (en anglès). University Press of Kentucky, 2017-12-15. ISBN 978-0-8131-7427-3.
* ↑ Goble, Alan. The Complete Index to Literary Sources in Film (en anglès). Walter de Gruyter, 2011-09-08, p. 917. ISBN 978-3-11-095194-3.
* ↑ «Ingram film at the Astor». Film Daily XXI, 19, 20-07-1922, pàg. 1.

## Enllaços externs

* The Prisoner of Zenda al catàleg de l'American Film Institute
* Pel·lícula completa a YouTube
# Púrpura

«Púrpura» té aquests significats:
* Púrpura o porpra (color)
* Púrpura (medicina), lesions vermelles o morades en la pell
# Déu en l'islam

En l'islam, Déu (àrab: ﷲ, Allāh, pronunciació en àrab (?·pàg.)) és el senyor absolut, omnipotent i omniscient de l'Univers i el creador de tot allò que existeix. L'islam té com a conceptes fonamentals la unitat (tawhid), la unicitat (wàhid) i la singularitat (àhad) de Déu, així com la seva misericòrdia i omnipotència. Déu no és ni un ésser material ni un ésser espiritual. Segons l'Alcorà, més enllà del Tron, «A Ell, no El veuen les mirades, però Ell veu tot el que és visible. Ell és Amable i sap fer bé totes les coses, molt agradables!»
El Déu únic de l'islam té noranta-nou noms (al-asmà al-husnà, que significa literalment ‘els noms més bells'), cadascun dels quals evoca un atribut concret de Déu. Tots aquests noms es refereixen a Déu, l'ésser suprem, el Qui tot ho reuneix. Els noms de Déu més familiars i habituals són «el Compassiu» (ar-Rahman) i «el molt Misericordiós» (ar-Rahim). La creació i l'ordenament de l'Univers es consideren un acte de misericòrdia primordial pel qual totes les criatures lloen els atributs de Déu i testimonien la seva unitat.

## Referències

* 1 2 Sardar i Davies, 2004, p. 35.

## Bibliografia

* Sardar, Z.; Davies, M. W. Inshallah: comprendre l'islam. Intermón Oxfam, 2004. ISBN 9788484523000.

## Vegeu també

* Déu en les religions abrahàmiques
** Déu en el judaisme
** Déu en el cristianisme
# Regne d'Armènia

«Regne d'Armènia» té aquests significats:
* Regne d'Armènia (antiguitat), 380 aC a 387/428 dC, regit per les dinasties oròntides, artàxides i arxakuní
* Regne d'Armènia o Armènia Sofene, regne armeni (segle III aC - 90 aC)
* Regne d'Armènia o Petita Armènia, regne creat pels romans l'any 18
* Regne d'Armènia, conegut com Armènia bagràtida, 884 a 1045
# Mapa (pel·lícula)

Mapa és una pel·lícula documental espanyola del 2012 escrita, dirigida i protagonitzada per Elías León Siminiani, i estrenada l'1 de febrer de 2013. Fou rodada durant alguns anys amb un pressupost molt limitat a l'estil de pel·lícula.-diari on el propi Simiani narra en primera persona situacions de la vida quotidiana d'un jove realitzador en el procés de creació de la seva primera gran obra.

## Argument

En una barreja de documental i ficció, mostra com el protagonista i director de la pel·lícula perd alhora el seu treball a televisió i la seva parella. Aleshores decideix escapar viatjant a l'Índia amb la intenció de trobar-se a si mateix, reinventar-se i rodar el seu primer llargmetratge. Però allí descobreix que per tal de solucionar els seus problemes s'hi ha d’enfrontar allà on viu, a Madrid. Tanmateix, quan torna a Madrid no troba les coses com ell esperava.

## Crítiques

| « | "Una de les pel·lícules més descarnadament romàntiques que ha donat el cinema espanyol recent, una proposta sincera, impúdica, sense filtres amb l'espectador que esperonarà tantes complicitats com irritacions" | » |
| — Jordi Costa: Fotogramas. |||
| « | "Hi ha en tot això, potser, un excés de xerrameca, de discurs metalingüístic (...) Però també una sinceritat inalterable (...) I molta creativitat compositiva (...) Puntuació: ★★★★ (sobre 4)" | » |
| — Jordi Batlle Caminal: Diari La Vanguardia |||
| « | "Tan brillant, divertida i conscient que no queda una altra que rendir-se al seu irrefutable i festiva claredat." | » |
| — Luis Martínez: Diari El Mundo. |||

## Premis

| Any | Festival | Secció |
| 2012 | Festival De Cinema Europeu Sevilla | Millor Documental Europeu ex aequo |
| 2012 | Rec´12 Tarragona | Premi de Jurat secció Òpera Prima |
| 2012 | Festival Internacional de l'Uruguai | Esment FIPRESCI i Millor pel·lícula Nous Realitzadors |
| 2012 | Premis Goya | Millor llargmetratge documental (nominat) |
| 2013 | Riff | Millor documental internacional |
| 2013 | Festival Ibaff 2013 | Premi del Públic |

## Referències

* ↑ «Detalle - Catalogo de Películas ICAA». [Consulta: 7 novembre 2018].
* ↑ «Pelicula: Mapa (2012) - TodoCine» (en anglès). Arxivat de l'original el 2013-02-16. [Consulta: 7 novembre 2018].
* ↑ «Mapa» (en castellà). , 26-11-2012 [Consulta: 7 novembre 2018].
* ↑ , <http://www.sensacine.com/peliculas/pelicula-215389/sensacine/>
* ↑ Mapa a Fotogramas
* ↑ 'Mapa' : Cuaderno de notas, La Vanguardia, 1 de febrer de 2013
* ↑ Autorretrato irónico y desesperado, El Mundo, 9 de novembre de 2012
# John Ingle

John Houston Ingle (Tulsa, Oklahoma, 7 de maig de 1928 - Los Angeles, 16 de setembre de 2012) va ser un actor estatunidenc conegut pel seu paper de l'intrigant patriarca Edward Quartermaine en el drama de ABC, General Hospital.
Ingle va néixer a Tulsa, Oklahoma. Es va graduar en Botxí Hills High School de Tujunga, Los Angeles, Califòrnia. Va començar a ensenyar anglès i teatre a 1955 a Hollywood High School fins al seu trasllat a 1964 per ensenyar actuació en Beverly Hills High School de Beverly Hills, Califòrnia, on va romandre fins a la seva jubilació el 1985. Els seus alumnes inclouen Nicolas Cage, Albert Brooks, Richard Dreyfuss, Joanna Gleason, Barbara Hershey, Swoosie Kurtz, Stefanie Powers, David Schwimmer, Jonathan Silverman, i Julie Kavner.
A finals de 2008, Ingle es va sotmetre a un tractament per una petita secció del melanoma en el cuir cabellut. Es va veure obligat a utilitzar un barret, mentre que en pantalla va usar un embenat per tapar-se.
Ingle es va casar amb Grace-Lynne Martin el 1954. Van tenir cinc filles, nou nets i tres besnets. Grace-Lynne va morir l'11 de febrer de 2012. Engonal va morir set mesos després, el 16 de setembre de 2012, a l'edat de 84 anys.

## Filmografia
### Cinema

* Històries reals (True Stories) com el Predicador (1986)
* Heathers (1988) Inici Gowan
* Defense Play (1988) Senador
* Robocop 2 (1990) Infermer Cap
* Death becomes Her (1990) Elogista
* Reposseïda (Repossessed) (1990)
* La venjança del padrastre (Stepfather III) (1992)
* The Land Before Time com Topsy (Pare de Cera), i el Narrador (1994-2012)
* Batman i Robin (Batman & Robin) (1997) Doctor

### Televisió

* The Golden Girls com Harv (1989)
* Night Court com Theodore Wood (1989) i com el Sr Kitteridge (1991)
* General Hospital com Edward Quartermaine (# 2) (1993-2004, 2006-2012)
* Boy Meets World com el Sr Frank Nelson (Episodi 708)
* Days of our Lives com Mickey Horton (# 3) (2004-2006)
* The Office com Robert Dunder (Episodi 402)

## Enllaços externs

* Obituary